CELEX: 32020R0866
Language: hu
Date: 2020-05-28 00:00:00
Title: A Bizottság (EU) 2020/866 felhatalmazáson alapuló rendelete (2020. május 28.) az 575/2013/EU európai parlamenti és tanácsi rendeletnek a prudens értékelésre alkalmazandó szabályozástechnikai standardok tekintetében a 105. cikk (14) bekezdése szerint történő kiegészítéséről szóló (EU) 2016/101 felhatalmazáson alapuló rendelet módosításáról (EGT-vonatkozású szöveg)

25.6.2020   
               
               
                  HU
               
               
                  Az Európai Unió Hivatalos Lapja
               
               
                  L 201/1
               
            
         A BIZOTTSÁG (EU) 2020/866 FELHATALMAZÁSON ALAPULÓ RENDELETE
         (2020. május 28.)
         az 575/2013/EU európai parlamenti és tanácsi rendeletnek a prudens értékelésre alkalmazandó szabályozástechnikai standardok tekintetében a 105. cikk (14) bekezdése szerint történő kiegészítéséről szóló (EU) 2016/101 felhatalmazáson alapuló rendelet módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a hitelintézetekre és befektetési vállalkozásokra vonatkozó prudenciális követelményekről és a 648/2012/EU rendelet módosításáról szóló, 2013. június 26-i 575/2013/EU európai parlamenti és tanácsi rendeletre (1) és különösen annak 105. cikke (14) bekezdésének harmadik albekezdésére,
         mivel:
         
                     (1)
                  
                  
                     Az (EU) 2016/101 felhatalmazáson alapuló bizottsági rendelet (2) 9. cikkének (5) bekezdése, 10. cikkének (6) bekezdése és 11. cikkének (3) bekezdése előírja, hogy azon intézmények tekintetében, amelyek az említett rendeletben meghatározott alapvető módszer alapján számítják ki a kiegészítő értékelési korrekciókat, a piaci ár bizonytalanságával, a pozíciózárási költségekkel és a modellkockázattal kapcsolatos egyedi kiegészítő értékelési korrekciókat a számítás időpontjában alkalmazandó piaci feltételek alapján 90 %-os konfidenciaszint figyelembevételével kell meghatározni. Az említett rendelet emellett összesítési megközelítést határoz meg a teljes kategóriaszintű kiegészítő értékelési korrekciók ezen egyedi kiegészítő értékelési korrekciók alapján történő kiszámításához, amely figyelembe veszi azokat az egyedi kiegészítő értékelési korrekciók közötti átfedéseket, amelyek a kiegészítő értékelési korrekciók említett kategóriáinak összesítésében fordulnak elő.
                  
               
                     (2)
                  
                  
                     A Covid19-világjárvány terjedése világszerte szélsőséges mértékű volatilitást idéz elő a pénzügyi piacokon, ami több eszközosztályt is érint. Ez rendkívüli mértékben növeli az eszközárak szóródását, valamint a vételi és eladási ár közötti különbséget. Ezért az értékelési kitettségek szintjén kiszámított egyedi kiegészítő értékelési korrekciók várhatóan jelentősen emelkedni fognak a rendes időszakokban mért szintjükhöz képest.
                  
               
                     (3)
                  
                  
                     Az egyedi kiegészítő értékelési korrekcióknak az új piaci feltételekhez való igazítása bevett eljárás. Várható azonban, hogy a Covid19-világjárvány miatt, valamint a hatóságok azon döntése miatt, hogy számos területen leállítják a gazdasági tevékenységet, a jelentősen megnövekedő egyedi kiegészítő értékelési korrekciók összesítése aránytalan hatással lesz a kiegészítő értékelési korrekciók összesített összegére. A prudens értékelésre vonatkozó szabályokat tehát felül kell vizsgálni oly módon, hogy e szabályok a szokásos piaci feltételek mellett alkalmazandó összesítési tényező előírása mellett előírják azt is, hogy a piaci árak szélsőséges volatilitásával és a Covid19-világjárvány kiváltotta rendszerszintű sokkhatással jellemzett jelenlegi sajátos időszakban az intézményeknek magasabb összesítési tényezőt kell alkalmazniuk.
                  
               
                     (4)
                  
                  
                     A Covid19-világjárvány következtében kialakult szélsőséges piaci volatilitás a világjárvány visszaszorulásával a következő hónapokban várhatóan csökkenni fog. A magasabb összesítési tényezőt ezért csak a szélsőséges piaci volatilitás és a rendszerszintű sokkhatás várható időtartamára kell alkalmazni, amely a jelenlegi értékelés szerint 2020. december 31-ig tart.
                  
               
                     (5)
                  
                  
                     Az (EU) 2016/101 felhatalmazáson alapuló rendeletet ezért ennek megfelelően módosítani kell.
                  
               
                     (6)
                  
                  
                     Ez a rendelet az Európai Bankhatóság által a Bizottsághoz benyújtott szabályozástechnikai standardtervezeteken alapul. A Covid19-világjárvány okozta sürgető helyzet miatt az Európai Bankhatóság úgy ítélte meg, hogy aránytalan lenne nyilvános konzultációt folytatni és a költség-haszon elemzés végezni. Az Európai Bankhatóság mindazonáltal tájékoztatta az 1093/2010/EU európai parlamenti és tanácsi rendelet (3) 37. cikkével összhangban létrehozott banki érdekképviseleti csoportot.
                  
               
                     (7)
                  
                  
                     A Covid19-világjárvány következményeire való gyors reagálás érdekében e rendeletnek a kihirdetését követő napon hatályba kell lépnie,
                  
               ELFOGADTA EZT A RENDELETET:
         
            1. cikk
            Az (EU) 2016/101 felhatalmazáson alapuló rendelet mellékletének helyébe az e rendelet mellékletében szereplő szöveg lép.
         
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. május 28-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 176., 2013.6.27., 1. o.
         
         
            (2)  A Bizottság (EU) 2016/101 felhatalmazáson alapuló rendelete (2015. október 26.) az 575/2013/EU európai parlamenti és tanácsi rendeletnek a prudens értékelésre alkalmazandó szabályozástechnikai standardok tekintetében a 105. cikk (14) bekezdése szerint történő kiegészítéséről (HL L 21., 2016.1.28., 54. o.).
         
            (3)  Az Európai Parlament és a Tanács 1093/2010/EU rendelete (2010. november 24.) az európai felügyeleti hatóság (Európai Bankhatóság) létrehozásáról, a 716/2009/EK határozat módosításáról és a 2009/78/EK bizottsági határozat hatályon kívül helyezéséről (HL L 331., 2010.12.15., 12. o.).
      
      
         
            MELLÉKLET
            
               A kiegészítő értékelési korrekcióknak a 9. cikk (6) bekezdése, a 10. cikk (7) bekezdése és a 11. cikk (7) bekezdése szerinti összesítéséhez használt képletek
            
            
               
                  Az 1. módszer képlete
               
            
            
                        APVA
                     
                     
                        =
                     
                     
                        (FV – PV) – α · (FV – PV)
                        = (1 – α) · (FV – PV)
                     
                  
                        AVA
                     
                     
                        =
                     
                     
                        Σ APVA
                     
                  
               
                  A 2. módszer képlete
               
            
            
                        APVA
                     
                     
                        =
                     
                     
                        max {0, (FV – PV) – α · (EV – PV)}
                        = max {0, FV – α · EV – (1 – α) · PV}
                     
                  
                        AVA
                     
                     
                        =
                     
                     
                        Σ APVA
                     
                  Ahol:
            
                        FV
                     
                     
                        =
                     
                     
                        az értékelési kitettségi szintű valós érték az intézmény valós értékére alkalmazott bármely számviteli korrekciót követően, amelyről megállapítható, hogy ugyanarra az értékelési bizonytalansági forrásra vonatkozik, mint a releváns kiegészítő értékelési korrekció,
                     
                  
                        PV
                     
                     
                        =
                     
                     
                        az értékelési kitettségi szintű prudens érték, amelyet e rendelet szerint határoznak meg,
                     
                  
                        EV
                     
                     
                        =
                     
                     
                        a lehetséges értékek tartományából meghatározott várható érték, egy adott értékelési kitettségi szinten,
                     
                  
                        α
                     
                     
                        =
                     
                     
                        az összesítési tényező,
                     
                  
                        APVA
                     
                     
                        =
                     
                     
                        értékelési kitettségi szintű kiegészítő értékelési korrekció az összesítés céljából végzett korrekciót követően,
                     
                  
                        AVA
                     
                     
                        =
                     
                     
                        teljes kategóriaszintű kiegészítő értékelési korrekció az összesítés céljából végzett korrekciót követően.
                     
                  Az intézmények az „α” összesítési tényezőt 2020. december 31-ig 66 %-ban, ezt követően pedig 50 %-ban állapítják meg.”